laion/Wikipedia-Exotic huggingface dataset:
יחסי דנמרק – סרי לנקה

יחסי דנמרק–סרי לנקה הם היחסים הדו-צדדיים שבין דנמרק לבין סרי לנקה. לדנמרק שגרירות בניו דלהי שבהודו שאמונה גם על היחסים בין המדינה לבין סרי לנקה וכן קונסוליה בקולומבו בירת סרי לנקה, ואילו לסרי לנקה שגרירות באוסלו שבנורווגיה שאמונה על יחסיה עם דנמרק. בשנת 2010 התגוררו בדנמרק כ-13 אלף מהגרים מסרי לנקה. שתי המדינות ייסדו יחסים דיפלומטיים ביניהם ב-5 בינואר 1953. ב-1959 דנמרק וסרי לנקה חתמו על הסכם תעופה. כמה שנים אחר כך, ב-16 בפברואר 1963 נחתם הסכם למניעת כפל מס. ב-1968 דנמרק סיפקה לסרי לנקה הלוואה. כיום, תיירים דנים המבקרים בסרי לנקה לא נדרשים לקבל ויזה, ואילו תיירים מסרי לנקה נדרשים להוציא ויזה בעת שהם מבקרים בכל רחבי האיחוד האירופי ובתוכו דנמרק. בשנת 2017 הסתכם היקף הסחר בין המדינות בכ-70 מיליון דולר. עיקר הייצוא מדנמרק לסרי לנקה כלל פריטי לבוש, מכונות ומחקים; מצידה של סרי לנקה, עיקר הייצוא לדנמרק כלל מכונות, מוצרי רפואה כגון תרופות ומוצרי טחינה, מאלט, עמילן, גלוטן וחיטה. Danmark i Sri Lanka, Denmark I Sri Lanka Consulate in Sri Lanka, Denmark in India Statistical Yearbook 2010, Statistics Denmark, 8 ביוני 2010 Foreign Relations of Sri Lanka, ארכיון האינטרנט Agreement (with annex, Protocol and exchange of letters) relating to air services, Office of Legal Affairs: United Nations Income Taxes Outside the United Kingdom, Great Britain, 1969 [1], Sri Lanka Visa for the citizens of Denmark], iVisa.com, 4 בפברואר 2020 https://tradingeconomics.com/sri-lanka/exports/denmark, Trading Economics Denmark exports from Sri Lanka, Trading Economics
הקונפדרציה היהודית של ברזיל

הקונפדרציה היהודית של ברזיל (בפורטוגזית: Confederação Israelita do Brasil או CONIB) היא הארגון המרכזי של הקהילה היהודית בברזיל. הארגון הוקם בשנת 1948, כנציגה הפוליטי של הקהילה ומאוגדות בו 14 פדרציות הכוללות כ-200 מוסדות. הפעילות הפוליטית שמבצע ה-CONIB מהווה אחד ממאמצי התיאום הלאומיים היחידים של הקהילה היהודית המאורגנת בברזיל. הקונפדרציה היהודית של ברזיל (CONIB) מייצגת את האוכלוסייה היהודית בברזיל המוערכת בכ-120,000. הארגון דוגל בגלוי בהיותו מוסד פרו-ישראלי וציוני ורואה את תפקידו כמתווך בין הקהילה היהודית בברזיל (ל-14 מדינות יש פדרציות יהודיות) לבין רשויות השלטון - המבצעת, המחוקקת והשופטת בברזיל. בשנת 2012, השיקה הקונפדרציה היהודית של ברזיל תחרות מאמרים ארצית על אנה פרנק. פרננדו לוטנברג הוא נשיא הקונפדרציה היהודית של ברזיל. אתר האינטרנט הרשמי של הקונפדרציה היהודית של ברזיל (בפורטוגזית) Also referred to as the Jewish Confederation of Brazil. Marcus M. Gilban. "7 things to know about the Jews of Brazil". Jewish Telegraphic Agency. Goldstein, Yossi. "Jewish communal life in Argentina and Brazil at the end of the 20th century and the beginning of the 21st: A sociological perspective." In Identities in an Era of Globalization and Multiculturalism, pp. 185-202. Brill, 2008. Köhnen Abramovay Fernandes, Daniella. "The Complex Relationship between the Brazilian Jewish Community and Israel: the Jewish Institutions and Their Leadership in São Paulo." Master's thesis, 2017. "Brazil's Jewish community announces creation of Anne Frank 'educational network'". Times of Israel. August 20, 2012. "Son of Lebanese immigrants, friend to Jewish community, named Brazil's president". Jewish Telegraphic Agency. May 15, 2016. "A Conib". www.conib.org.br. CONIB. אורכב מ-המקור ב-2018-10-26. נבדק ב-2020-03-15.
הלמוט מדר

גנרל הלמוט מדר (בגרמנית: Hellmuth Mäder; 5 ביולי 1908 – 12 במאי 1984) היה מפקד בוורמאכט, שפיקד על כוחות במלחמת העולם השנייה. מדר נולד ב-5 ביולי 1908 ברוטרודה, שהשתייכה לאימפריה הגרמנית. בשנת 1936 התגייס מדר לוורמאכט, ועם פרוץ מלחמת העולם השנייה הוא היה קצין מטה בדיוויזיה ה-34. בתחילת המערכה על צרפת, אובר-לויטננט מדר הוביל את הפלוגה ה-14 ברגימנט הרגלים ה-522, שהיה חלק מהדיוויזיה ה-297. בחורף 1940 הוא הפך למפקד הגדוד ה-3 ברגימנט. במהלך קרבות ההגנה בחורף 1941/42 הוענק למדר עיטור צלב האבירים של צלב הברזל ב-3 באפריל 1942 על גבורה אישית חוזרת. ביולי 1942 הוא הפך למפקד רגימנט הרגלים ה-522 בדרגת מיור. במהלך מבצע כחול בקיץ 1942 בלט אוברסט לויטננט מדר בפעולותיו. בחורף 1942/43 הוקף הרגימנט שלו בסטלינגרד. לאחר לחימה קשה, מדר נפצע קשה בראשית 1943 והוטס החוצה מהכיס. לאחר החלמתו הועבר מדר לעתודת המילואים, ובאביב 1944 הוא הועלה לדרגת אוברסט ומונה למפקד חטיבת ההתערבות נארווה. עם היחידה שלו, מדר הצליח לעצור התקפות רוסיות וניסיונות לפריצת דרך מספר פעמים. לאחר פציעה נוספת הפך מדר למפקד בית הספר לנשק של קבוצת ארמיות צפון. לאחר תחילת מתקפת הקיץ הרוסית בשנת 1944, מדר הפך למפקד העיר שאולן, בין ריגה לקניגסברג. מדר הצליח להשאיר את העיר פתוחה במשך 48 שעות כדי שהכוחות הגרמנים שמצפון לעיר ייסוגו לדרומה. על הישג זה הוענק למדר תוספת עלי האלון לעיטור צלב האבירים של צלב הברזל ב-27 באוגוסט 1944. בסתיו 1944 פיקד מדר על דיוויזיית הפאנצר ה-7, ובסוף דצמבר 1944 הפך מדר למפקד חטיבת משמר הפיהרר, והוביל אותה במהלך קרב הארדנים. בינואר 1945 הורחבה החטיבה לדיוויזיית פיהרר גרנדיר ומדר הועלה לדרגת גנרל מיור. לאחר לחימה קשה עם כוחותיו בלובאן ושטטין והקרב האחרון על וינה, הוענק למדר תוספת חרבות לעיטור צלב האבירים של צלב הברזל ב-18 באפריל 1945. ב-8 במאי נפלו מדר וכוחותיו בשבי ארצות הברית, אך הוסגרו לכוחות הצבא האדום. מדר השתחרר מהשבי רק בחורף 1955. לאחר שובו לרפובליקה הפדרלית של גרמניה, הצטרף מדר לבונדסוור שהוקם לאחרונה בדרגת בריגדה-גנרל, ופיקד על בית הספר לחי"ר בהאמלבורג משנת 1956, ובשנת 1958 הוא הועלה לדרגת גנרל מיור. בשנת 1968 הוא הועלה לדרגת גנרל לויטננט. בשנת 1974 הואשם מדר בשחיתות והוא נידון לשנתיים מאסר ואף נשללה ממנו דרגתו. לאחר שחרורו התגורר מדר בקובלנץ, עד מותו ב-12 במאי 1984. הלמוט מדר באתר lexikon-der-wehrmacht (בגרמנית)
אי-ספיקה נשימתית

אי-ספיקה נשימתית או כשל נשימתי (באנגלית: Respiratory failure) היא חוסר יכולת מערכת הנשימה לעמוד בדרישות החמצון, האוורור או הצרכים המטבוליים של החולה. אי-ספיקה נשימתית מרחשת בעקבות פגיעה בריאות שאינן מבצעות שחלוף גזים באופן תקין, וכתוצאה מכך עולה רמת הפחמן דו-חמצני ואילו רמת החמצן יורדת מתחת לטווח התקין. אי-ספיקה נשימתית יכולה להיות כרונית או אקוטית. ישנה הבחנה בין שני מצבים של אי-ספיקה נשימתית: אי-ספיקה נשימתית מסוג 1 אי-ספיקה נשימתית היפוקסמית - כשל בחמצון אי-ספיקה נשימתית מסוג 2 אי-ספיקה נשימתית היפרקפנית (עודף פחמן דו-חמצני, עם או בלי היפוקסמיה) - כשל באוורור סימפטומים של אי-ספיקה נשימתית כוללים עייפות, קוצר נשימה, נשימות מהירות וכבדות וחוסר יכולת לבצע פעולות הדורשות מאמץ. אי-ספיקה היפוקסמית נובעת מחוסר יכולת של מערכת הנשימה לספק רמת חמצן ראויה לדם העורקי. אי-ספיקה נשימתית היפוקסמית מוגדרת במצב שבו רמת החמצן בדם העורקי נמוכה מ-mmHg 60. אי-ספיקה היפרקפנית נובעת מבעיית אוורור, ומוגדרת כאשר לחולה יש חמצת נשימתית וערכי פחמן דו-חמצני בדם העורקי גבוהים מ-mmHg 50. במרבית המקרים מדובר בסיבוך חמור של דלקת ריאות, נאדיות הריאה מודלקות ולכן מתמלאות בנוזל, דבר הפוגע בחילוף הגזים (חמצן ודו תחמוצת הפחמן) המתבצע בתוכן. גורמי סיכון נוספים לאי-ספיקה נשימתית הם: מחלות רקע כרוניות או גיל מתקדם, עישון, משקל עודף, דלקת סימפונות כרונית או תת-תזונה. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא אי-ספיקה נשימתית בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
כשאתה כאן

"כשאתה כאן" הוא סינגל שהוקלט על ידי הזמרת-יוצרת הישראלית נינט טייב. השיר יצא לאור ב-13 ביולי 2006, כסינגל ראשון מתוך האלבום יחפה, על ידי חברת התקליטים הליקון. הסינגל עצמו הגיע למקום ה-27 במצעד השנתי של גלגלצ (2006). בנוסף הגיע למקום ה-9 במצעד השנתי של רשת ג' (2006) השיר נכתב והולחן וגם הופק על ידי אביב גפן, השיר בסגנון הפופ רוק. טרם יצא הווידאו קליפ של השיר, העלתה טייב לערוץ היוטיוב של חברת ההפקה הליקון את האודיו המלא של השיר. כמו כן, האודיו מציג בתוכו את עטיפתו של הסינגל, ולאורכו ניתן לראות את עטיפת הסינגל. כשאתה כאן – Amazon הליקון (2020-03-13), נינט טייב - כשאתה כאן - Ninet Tayeb, נבדק ב-2012-10-25
יחסי יפן–לאוס

יחסי יפן–לאוס (ביפנית: 日本とラオスの関係, בלאית: ສາຍພົວພັນ ລາວ-ຍີ່ປຸ່ນ) הם היחסים הדיפלומטיים בין הרפובליקה הדמוקרטית העממית של לאוס לבין יפן. היחסים הדיפלומטיים בין שתי המדינות נוסדו לראשונה בשנת 1955. ללאוס יש שגרירות בטוקיו בירת יפן, ואילו ליפן יש שגרירות בוויינטיאן בירתה של לאוס. שתי המדינות אשררו את הסכם השותפות הכלכלית האזורית המקיפה שיצא לתוקף בינואר 2022. במרץ 2012 ביקר ראש ממשלת לאוס, ת'ונגינג תאמוונג, את ראש ממשלת יפן יושיהיקו נודה בטוקיו. מדיה וקבצים בנושא יחסי יפן–לאוס בוויקישיתוף Embassy of Japan in the Lao PDR - The Lao-Japan Public and Private Sectors Joint Dialogues : the Third Meeting, www.la.emb-japan.go.jp Ministry of Foreign Affairs of Japan, The date of the entry into force of the Regional Comprehensive Economic Partnership Agreement, November 3 2021 Yen Nee Lee, "World’s largest trade deal will come into force in January. The U.S. won’t be part of it", CNBC, November 3 2021 Joint Press Statement on Japan-Lao PDR Summit Meeting (Speeches and Statements by Prime Minister) | Prime Minister of Japan and His Cabinet, japan.kantei.go.jp (באנגלית)
Double Income no Kids

המונח Double Income no Kids, אשר ידוע גם בראשי התיבות DINK‏ (בתרגום חופשי לעברית: "הכנסה כפולה, ללא ילדים") הוא מונח נפוץ בעולם המערבי המתייחס לזוגות בגילאים 25 עד 45 שנמצאים במערכת יחסים ארוכת טווח (נשואים או לא נשואים), אשר גרים ביחד, עובדים, ואשר בחרו שלא להביא לעולם ילדים מסיבות מקצועיות או כלכליות. משום שאין להם ילדים בדרך כלל ההוצאות של זוגות אלו נמוכות יחסית ולכן גם ההכנסה המשותפת שלהם גבוהה יותר בהשוואה לזוגות עם ילדים בהם לעיתים רבות הכנסה אחת בלבד מכסה שלושה אנשים או יותר. כמו כן, המשמעות לכך שבני זוג אלו יכולים להתחייב באופן מלא לקריירה שלהם מובילה לרוב לכך שהם מסוגלים להתקדם מהר יותר בקריירה שלהם ובאופן זה להגדיל באופן ניכר יותר את ההכנסה המשותפת שלהם לאורך זמן. זוגות מסוג זה הפכו בהדרגה נפוצים יותר ויותר במדינות מערביות. המונח אינו מתייחס לזוגות מבוגרים שחיים לבדם משום שילדיהם הבוגרים הפכו עצמאיים ועברו להתגורר בבית/דירה נפרד/ת. מדובר בתופעה חדשה יחסית בחברה המערבית, אשר הושפעה רבות מהשינויים החברתיים שחלו בשנים שלאחר מלחמת העולם השנייה. בעוד שבעבר הדבר לא היה מקובל מבחינה חברתית, ועבור מרבית הזוגות הבעל היה תמיד זה שפירנס את המשפחה, בעוד שהאישה עשתה את עבודות הבית כאשר במקביל הזוגות הקימו ביחד משפחות גדולות עם ילדים רבים. בנוסף, בעבר הבאת ילדים לעולם היוותה גם ערובה לכך שהצאצאים יוכלו בעתיד לטפל בהוריהם הקשישים. עם זאת, בכלכלה של מדינות רבות בעולם המערבי, הבאת ילדים לעולם יקרה במיוחד, וכמו כן עם השנים נהיה הרבה יותר ברור שחלק ניכר מהזוגות לא ממשיכים להישאר יחד כל חייהם. בנוסף לכך, במקרים רבים, משום שעלויות המחייה כיום גבוהות בהרבה מבעבר, ומשום שלעיתים רבות הכנסה בודדת כבר לא מספיקה לכסות משפחה בהווה, שני בני הזוג לרוב נאלצים לעבוד. שינויים בולטים נוספים שחלו בחברה במהלך המאה ה-20 אשר תרמו לכך שאנשים רבים בעולם המערבי בוחרים שלא להביא לעולם ילדים כוללים את פיתוח הגלולה למניעת היריון, האמנציפציה של הנשים בחברה המערבית, וכמו גם ירידת השפעתה של הכנסייה. יתר על כן, עם עליית האינדיבידואליזם, אנשים רבים יותר מודאגים פחות ממה שאחרים מצפים מהם. המונח משמש לעיתים כמונח גנאי מצד אנשים שסבורים שמדובר בגישה אגואיסטית או נהנתנית של אנשים אשר עבורם המטריאליזם גבר על ערכי המשפחה. המונח נטבע בשנות ה-80 של המאה ה-20 בשיא של תרבות היאפים. המיתון הגדול באותה העת חיזק את המגמה החברתית הזו, מכיוון שבאותה העת כמות גדולה יחסית של זוגות צעירים בעולם המערבי בחרו לחכות זמן רב יותר להביא ילדים לעולם, או שבחרו לא להביא לעולם ילדים. אל-הורות ערירות שיעור פריון כולל יאפי Nikki Finke, Dinks--Double Income, No Kids--Is Baby-Boomers' Newest Moniker, Los Angeles Times, ‏1987-02-08 (באנגלית אמריקאית) Chicago Tribune, THE DINKS (DOUBLE INCOME, NO KIDS) ARE ON THE RISE, Chicago Tribune, ‏1993-03-28 (באנגלית אמריקאית) "Wayback Machine" (PDF). Web.archive.org. נבדק ב-2020-03-15. "Dual Income, No Kids, by choice". Eu.delawareonline.com. נבדק ב-2020-03-15.
יחסי איחוד האמירויות הערביות – דנמרק

יחסי איחוד האמירויות הערביות–דנמרק הם היחסים הדו-צדדיים בין איחוד האמירויות הערביות ובין דנמרק. לאיחוד האמירויות הערביות אין משלחת דיפלומטית בדנמרק, אולם דנמרק מחזיקה בקונסוליה בדובאי ואף הודיעה גם על פתיחת שגרירות באבו דאבי בשנת 2010, יותר מעשור לאחר שהיא נסגרה בגלל קיצוץ תקציבי. קיימת קהילה קטנה של מהגרים דנים באיחוד האמירויות הערביות. נכון לשנת 2010 מספרם היה סביב 2,000, לעומת 400 בלבד מאז 2005. היחסים בין המדינות התדרדרו בעקבות פרשת קריקטורות מוחמד. שר החוץ של איחוד האמירויות, אנואר מוחמד קרקש, הזמין את שגריר דנמרק באיחוד האמירויות, הנס קלינגנברג, בשנת 2008, אך אמר כי איחוד האמירויות הערביות "רוצה לחזק ולקיים יחסים עם מדינות רבות ברחבי העולם, כולל ממלכת דנמרק", אך חזר על העמדה של איחוד האמירויות הערביות "על אי ערבוב חופש העיתונות ולעג על האסלאם". הוא הוסיף כי האירוע הטיל צל על היחסים הדו-צדדיים, וציין כי ממשלת דנמרק תוכל לעשות יותר כדי לעצור את השמצת האסלאם וכי איחוד האמירויות יישאר "סובלני ויבנה יחסי חוץ", אך "לא יסבול התקפות על המורשת האיסלאמית שלו." UAE protests to Denmark over cartoon: Khaleej Times
יחסי דנמרק – ערב הסעודית

יחסי דנמרק–ערב הסעודית הם היחסים הדו-צדדיים בין דנמרק לערב הסעודית. דנמרק מחזיקה בסעודיה שגרירות בריאד, ואילו סעודיה מחזיקה בדנמרק שגרירות בקופנהגן. בשנת 2017 ייצאה דנמרק סחורות ושירותים בשווי 7.22 מיליארד קרונה דנית לסעודיה, וייבאה בשווי 1.13 מיליארד קרונה דנית. זה הפך את שוק הייצוא הסעודי של דנמרק ל-22 בגודלו. הייצוא העיקרי היה "מוצרי מזון שונים" (1.7 מיליארד קרונה דנית) ומוצרים רפואיים ותרופות (1.6 מיליארד קרונה דנית). בינואר 2006, במסגרת פרשת קריקטורות מוחמד, ערב הסעודית החזירה את שגרירה "בגלל חוסר הפעולה של ממשלת דנמרק כלפי העלבונות נגד הנביא מוחמד בעיתוני המדינה". השגריר חזר בספטמבר באותה שנה. בנובמבר 2018 הודיע משרד החוץ הדני כי ישעה את האישורים לייצוא נשק לסעודיה, לאור מדיניותה בתימן, התנקשות בג'מאל ח'אשוקג'י ודיונים בין שרי החוץ של האיחוד האירופי. ב-3 בפברואר 2019, דנמרק אמרה כי היא עצרה שלושה חשודים איראנים בריגול למשטר הסעודי. ממשטרת דנמרק נמסר כי החשודים הם חברי קבוצת האופוזיציה האיראנית שתקפה מצעד צבאי באחבאז בשנת 2018. שירות הביון הדני הצהיר כי החשודים ריגלו אחר אנשים בדנמרק בין 2012 ל-2018. הולנד עצרה גם גבר בן 40 שהוא חלק מקבוצת האופוזיציה האיראנית. ראש שירות הביטחון הדני, פין בורץ' אנדרסן, אמר כי המעצרים בדנמרק היו קשורים למעצר בהולנד. Dansk Erhverv (ביוני 2018). "Markedsrapport Saudi-Arabien". אורכב מ-המקור ב-2019-01-16. נבדק ב-3 במאי 2019. {{cite web}}: (עזרה) "Saudi-ambassadør kaldes hjem". dr.dk. 26 בינואר 2006. נבדק ב-2 במאי 2019. (...) på grund af den danske regerings manglende handling over for fornærmelser mod profeten Muhammed i landets aviser {{cite web}}: (עזרה) "Saudisk ambassadør tilbage i Danmark". dr.dk. 28 בספטמבר 2018. נבדק ב-2 במאי 2019. {{cite web}}: (עזרה) "Danmark vil suspendere våbeneksport til Saudi-Arabien". dr.dk. 22 בנובמבר 2018. נבדק ב-2 במאי 2019. {{cite web}}: (עזרה) "Denmark holds 'pro-Saudi Iranian opposition spies'". 3 בפברואר 2020. {{cite web}}: (עזרה) "Denmark arrests three members of Iranian opposition group on spy charges". 3 בפברואר 2020. {{cite web}}: (עזרה) "4 Iranian separatists arrested in Denmark and Netherlands". news.yahoo.com.
יחסי בהוטן–דנמרק

יחסי בהוטן–דנמרק הם היחסים הדו-צדדיים בין בהוטן לדנמרק. דנמרק מחזיקה בבהוטן משרד קשר בטהימפהו. יחסים דיפלומטיים כוננו בשנת 1985. שיתוף הפעולה הדני בפיתוח עם בהוטן החל בשנת 1978 ובשנת 1989 נבחרה בהוטן לתוכנית הסיוע הדנית. הסיוע התמקד בארבעה תחומי שיתוף פעולה: בריאות, חינוך, סביבה, פיתוח עירוני וממשל טוב. האסטרטגיה הארצית הראשונה נערכה בשנת 1997 על תקופת התכנון 1998–2002. דנמרק הייתה במשך מספר שנים אחת התורמות הגדולות ביותר לסיוע בפיתוח לבהוטן. ראש הממשלה של בהוטן, ג'יגמה תינלי, ביקר אצל מרגרטה השנייה, מלכת דנמרק בשנת 2010. דנמרק תומכת במגזר החינוך בבהוטן מאז תחילת שנות ה-90. דנמרק תומכת גם בבהוטן בהפחתת העוני ובחופש העיתונות. 1.1 מיליון קרונה דנית הושקעו במגזר הבריאות, איכות הסביבה ופיתוח עירוני בשנת 2012. בהוטן ודנמרק חתמו על הסכם על ממשל טוב וסך כולל של 50 מיליון קרונה דנית נמסר על ידי דנמרק. האסטרטגיה של דנמרק לבהוטן, בתקופה שבין 2008 עד 2013 צפויה להיות התוכנית האחרונה לסיוע שתתקיים. "Danish liaison office in Thimphu, Bhutan". Foreign Affairs of Denmark. Foreign Affairs of Denmark. אורכב מ-המקור ב-1 בפברואר 2011. נבדק ב-22 בינואר 2011. {{cite web}}: (עזרה) "Bhutans Bilateral Counterparts". Foreign Affairs of Bhutan. Foreign Affairs of Bhutan. אורכב מ-המקור ב-2011-01-01. נבדק ב-22 בינואר 2011. {{cite web}}: (עזרה) "Bhutan exhibition's last bow". Kuensel. 19 באוקטובר 2010. נבדק ב-22 בינואר 2011. {{cite web}}: (עזרה)(הקישור אינו פעיל, October 2019) "Cooperation with Education sector" (PDF). Foreign Affairs of Denmark. נבדק ב-22 בינואר 2011. Danida has been supporting the education sector in Bhutan on a small scale since the early 1990s in terms of short term assistance to e.g. environment education, special needs education and school construction technology. More substantial Danish support to the education sector has been provided as two main interventions... {{cite web}}: (עזרה)(הקישור אינו פעיל, July 2017) "Bhutan - Denmark Partnership". Foreign Affairs of Denmark. נבדק ב-22 בינואר 2011. Poverty reduction is the overriding objective of Denmark’s development policy... Bhutan has experienced significant improvement with regard to freedom of press... {{cite web}}: (עזרה) "Bhutan Denmark review cooperation (BRIEF)". Bhutan News Service. נבדק ב-22 בינואר 2011. {{cite web}}: (עזרה)(הקישור אינו פעיל, July 2017) "Danish government to give 50 million Danish Kroner". Bhutan Broadcasting Service. אורכב מ-המקור ב-17 ביוני 2011. נבדק ב-22 בינואר 2011. {{cite web}}: (עזרה) "Development Aid". Danish liaison office in Thimphu. אורכב מ-המקור ב-31 בינואר 2011. נבדק ב-22 בינואר 2011. {{cite web}}: (עזרה) "Bhutan - Denmark Partnership 2008 - 2013" (PDF). Foreign Affairs of Denmark. אורכב מ-המקור (PDF) ב-19 ביולי 2011. נבדק ב-22 בינואר 2011. {{cite web}}: (עזרה)
יחסי דנמרק–קמבודיה

יחסי דנמרק–קמבודיה הם היחסים הדו-צדדיים של קמבודיה ודנמרק. קמבודיה מיוצגת בדנמרק, באמצעות שגרירותה בלונדון, בריטניה. דנמרק מיוצגת בקמבודיה, דרך שגרירותה בבנגקוק, תאילנד. בשנת 1997 חתמו דנמרק וקמבודיה על הסכם על שיתוף פעולה בפיתוח בתחומי הסביבה ומשאבי הטבע. בשנת 2001 נערכו בפנום פן ההתייעצויות הטכניות הדו-צדדיות הראשונות בנושא שיתוף הפעולה ונחתם הסכם ליישום תוכנית לתמיכה סביבתית בת חמש שנים עם תקציב רשמי לסיוע בפיתוח (ODA) הכולל למעלה מ-240 מיליון כתר דני. ב-3 בספטמבר 2002 הקימה דנמרק נציגות דיפלומטית בפנום פן. בשנת 2011 החליטה ממשלת דנמרק להחליף את ה-ODA שלה לאסיה במשך תקופה של שנתיים. כתוצאה מכך, הנציגות בפנום פן נסגרה ביוני 2013. סיוע דני בפיתוח לקמבודיה כולל מספר מאמצים שביצעו כמה ארגונים דנים. דנמרק תומכת בזכויות אדם, דמוקרטיה וממשל טוב בקמבודיה. סוכנות הפיתוח הבינלאומית הדנית (DANIDA) היא ארגון הסיוע בפיתוח הרשמי של דנמרק, כאשר המדינה מפעילה סיוע ברחבי העולם. DANIDA נקטה במדיניות אפס סובלנות נגד שחיתות ושוחד. ב-23 במרץ 2009, הושקה רשמית תוכנית תמיכה בפיתוח סחר במימון רב תורמים לקמבודיה, כאשר תוכנית פיתוח המגזר הפרטי של DANIDA תרמה 39.3 מיליון קרונה דנית. זו הייתה תוכנית הסיוע הדו-צדדית האחרונה בין דנמרק לקמבודיה ובשנת 2011 החליטה ממשלת דנמרק להפסיק את סיוע החוץ שלה לאסיה במשך תקופה של שנתיים. DanChurchAid (DCA) פעיל בקמבודיה עם פרויקטים שמבקשים לחזק את זכויות הנשים, גישה לציבור למידע, ביטחון תזונתי ומניעת רעב, זכויות קרקע והתאמות לשינויים באקלים. בסך הכל 90 מיליון כתר דני ניתנו לקמבודיה, בין 1992 ל-2009. "Annual Technical Consultation between Cambodia and Denmark On Danish Environmental Assistance to Cambodia". Cambodian Rehabilitation and Development Board (CRDB) Council for the Development of Cambodia (CDC). 30 באפריל 2001. אורכב מ-המקור ב-2016-11-05. נבדק ב-5 בנובמבר 2016. {{cite web}}: (עזרה) "Development Cooperation Activities in Cambodia" (PDF). European Union. בדצמבר 2006. p. 6 (Denmark–Cambodia Development Cooperation). אורכב מ-המקור (PDF) ב-2016-06-27. נבדק ב-5 בנובמבר 2016. {{cite web}}: (עזרה) "DANIDA in Cambodia". אורכב מ-המקור ב-19 ביולי 2011. נבדק ב-28 בדצמבר 2010. {{cite web}}: (עזרה) "Danish Representative office in Phnom Penh, Cambodia". אורכב מ-המקור ב-2 ביולי 2010. נבדק ב-1 באוגוסט 2010. {{cite web}}: (עזרה) See: "Danida i Cambodja", Ministry of Foreign Affairs of Denmark. Fourth High Level Consultation between The Royal Government of Cambodia and The Government of Denmark (ארכיון) "Anti Corruption". אורכב מ-המקור ב-19 ביולי 2011. נבדק ב-23 בדצמבר 2010. {{cite web}}: (עזרה) Private Sector(הקישור אינו פעיל, November 2018) "Cambodia". DanChurchAid. נבדק ב-5 בנובמבר 2016. {{cite web}}: (עזרה) "Annual Technical Consultation between Cambodia and Denmark" (PDF). אורכב מ-המקור (PDF) ב-19 ביולי 2011. נבדק ב-21 בנובמבר 2010. {{cite web}}: (עזרה)
יחסי דנמרק–וייטנאם

יחסי דנמרק–וייטנאם הם יחסי החוץ בין דנמרק לווייטנאם. שתי המדינות כוננו יחסים דיפלומטיים ב-25 בנובמבר 1971. ב-1 באפריל 1994 הקימה דנמרק שגרירות בהאנוי, ומאז 12 באוגוסט 2000 מחזיקה וייטנאם שגרירות בקופנהגן. בדנמרק חיים כ-8,500 וייטנאמים. הם הושפעו מאוד ממלחמת וייטנאם. בשנת 2002 חתמו שתי המדינות על הסכם להגנת הסביבה. בשנת 2007 חתמו שתי המדינות על הסכם מסגרת על תוכנית האשראי הכללית הדנית לווייטנאם. בספטמבר 1999 ביקר בדנמרק ראש ממשלת וייטנאם, פן ואן ח'י. ביוני 2002 ביקר דנמרק נגויין דזי ניין שר החוץ הווייטנאמי. באוקטובר 2004 השתתף פר סטיג מילר שר החוץ הדני בישיבת אסיה-אירופה החמישית בהאנוי. במרץ 2007 ביקר בווייטנאם שר החוץ הדני אולריק פדרספיל. בנובמבר 2009 ביקרה מרגרטה השנייה, מלכת דנמרק בווייטנאם. מדיה וקבצים בנושא יחסי דנמרק–וייטנאם בוויקישיתוף Danish embassy in Hanoi, Vietnam Vietnamese embassy in Copenhagen OECD: Vietnamese exports (אורכב 01.12.2017 בארכיון Wayback Machine) תבנית:XLSlink Vietnam, Denmark sign environment protection agreement Vietnam, Denmark ink framework agreement on credit programme Vietnam, Danish prime ministers discuss cooperation "Danish Queen affirms stronger ties with Vietnam". אורכב מ-המקור ב-2009-12-14. נבדק ב-2009-12-09.
יחסי קמבודיה–רוסיה

יחסי קמבודיה–רוסיה הם היחסים הדו-צדדיים של קמבודיה ורוסיה. היחסים בין שתי המדינות היו חזקים מאז התקופה הסובייטית. רוסיה מחזיקה בקמבודיה שגרירות בפנום פן. קמבודיה מחזיקה ברוסיה שגרירות במוסקבה. שתי המדינות חברות מלאות בפסגת מזרח אסיה. לאחר קריסת ברית המועצות, היחסים בין שתי המדינות היו מתוחים לחלוטין. עם זאת הם השתפרו עם הצטרפות שתי המדינות לפסגת מזרח אסיה, אשר סייעה לשתי המדינות לשפר את סחרן. מדיה וקבצים בנושא יחסי קמבודיה–רוסיה בוויקישיתוף "Political and Economic Relations". Embassy of the Russian Federation in the Kingdom of Cambodia. אורכב מ-המקור ב-2009-10-19. נבדק ב-2014-09-25. The diplomatic relations with Cambodia were established on 13 May 1956. Phnom Penh (12 במאי 2011). "Cambodia-Russia 55th Anniversary of Diplomatic Relations Observed". Agence Kampuchea Presse. {{cite web}}: (עזרה)
יחסי אלג'יריה–בחריין

יחסי אלג'יריה–בחריין (בערבית: العلاقات البحرينية الجزائرية) הם היחסים הדיפלומטיים הרשמיים בין הרפובליקה האלג'יראית הדמוקרטית העממית ובין ממלכת בחריין. בין הרפובליקה האלג'יראית הדמוקרטית העממית לבין ממלכת בחריין מתקיימים יחסים דיפלומטיים מלאים, שתי המדינות כוננו את יחסיהן מעט לאחר שזכתה בחריין בעצמאותה. בחריין כוננה לראשונה שגרירות בבירת אלג'יריה, אלג'יר, בשנת 1997 ומינתה לה שגריר שנשאר בתפקיד ארבע שנים. לאחריו נסגרה הנציגות בשנת 2001. ב-2014 נפתחה מחדש השגרירות ומאז היא פועלת באופן רציף. בחריין מיוצגת באלג'יריה בדרג השגרירות באמצעות שגרירות רשמית שהיא מחזיקה באלג'יר, בירת המדינה. אלג'יריה מיוצגת בבחריין בדרג השגרירות באמצעות שגרירות רשמית שהיא מחזיקה במנאמה, בירת המדינה. HEADS OF DIPLOMATIC MISSIONS, אתר שגרירות בחריין באלג'יריה EMBASSY OF BAHRAIN IN ALGIERS, ALGERIA EMBASSY OF ALGERIA IN MANAMA, BAHRAIN
יחסי אלג'יריה–מונטנגרו

יחסי אלג'יריה–מונטנגרו הם היחסים הדיפלומטיים הרשמיים בין הרפובליקה האלג'יראית הדמוקרטית העממית ובין רפובליקת מונטנגרו. הרפובליקה האלג'יראית הדמוקרטית העממית הכירה בעצמאותה של מונטנגרו ב-20 ביוני 2006. היחסים הדיפלומטיים הרשמיים שבין שתי מדינות אלו כוננו לראשונה בתאריך 24 בספטמבר 2007. הביקור רם הדרג הראשון בהיסטוריה של היחסים הדו-צדדיים התקיים ב-28 בספטמבר 2009 כאשר שר האנרגיה והכרייה של אלג'יריה, חקיב חליל, ביקר במונטנגרו למשך יומיים. הסחר בין שתי המדינות הוא זניח וגם התיירות אינה מהווה חלק הארי ביחסים שבין שתי המדינות. מונטנגרו אינה מיוצגת באלג'יריה, הן בדרג השגרירות והן בדרג הקונסולרי. אלג'יריה אינה מיוצגת במונטנגרו, הן בדרג השגרירות והן בדרג הקונסולרי. אלג'יריה מחזיקה שגריר לא תושב המיועד למונטנגרו ומקום מושבו בבלגרד שבסרביה הסמוכה. מדיה וקבצים בנושא יחסי אלג'יריה–מונטנגרו בוויקישיתוף Algeria, אתר משרד החוץ של מונטנגרו
יחסי אנדורה–מונטנגרו

יחסי אנדורה–מונטנגרו הם היחסים הדיפלומטיים הרשמיים שבין נסיכות אנדורה לבין רפובליקת מונטנגרו. היחסים הדיפלומטיים הרשמיים שבין נסיכות אנדורה לבין רפובליקת מונטנגרו הם יחסים דיפלומטיים ידידותיים על פי משרד החוץ של מונטנגרו. נסיכות אנדורה הכירה בעצמאותה של מונטנגרו ב-16 ביוני 2006. היחסים הדיפלומטיים הרשמיים שבין שתי המדינות כוננו ב-28 ביולי באותה השנה. ב-11 באפריל 2010 ביקר לראשונה שר החוץ של מונטנגרו באנדורה. הביקור נמשך יומיים. אנדורה אינה מיוצגת במונטנגרו, הן בדרג השגרירות והן בדרג הקונסולרי. מונטנגרו אינה מיוצגת באנדורה, הן בדרג השגרירות והן בדרג הקונסולרי. מדיה וקבצים בנושא יחסי אנדורה–מונטנגרו בוויקישיתוף Bilateral Relations, אתר משרד החוץ של מונטנגרו